Panická porucha a hodnoty tlaku
Dobry Večer uz dlhšiudobu pozorujem ze domy tlak mam70 niekedy60 a horný135 niekedy129 niekedy az147 tep  nikdy nemampod100 moze to byt spôsobenépanickouporuchou?Vsetkyvýsledky su Ok
Dobrý deň,
ďakujeme za Vašu otázku.
Panická porucha patrí do skupiny úzkostných porúch. Je charakterizovaná opakovanými záchvatmi silnej úzkosti a obavy, že sa prihodí niečo zlé. Vznikajú náhle a bez zjavnej príčiny. Nie je viazaná na žiadnu konkrétnu situáciu a môže sa vyskytnúť kdekoľvek a kedykoľvek. Najčastejšie príznaky panického záchvatu sú nadmerné potenie, zrýchlený dych a tep, tlak alebo bolesť na hrudi, silné búšenie srdca, nevoľnosť, závrat, pocit na vracanie, návaly chladu alebo tepla, zhoršené dýchanie a stiahnuté hrdlo, pocit závratu a tras. Medzi psychické príznaky patrí intenzívny pocit úzkosti, strach, nepokoj, nadmerný stres a pocit ohrozenia.
Zrýchlený tep alebo tiež pulz je odborne nazvaný tachykardia, čo je porucha srdca, pri ktorej je tepová frekvencia (pulz) vyššia, ako 100 úderov za minútu. Zvýšenie pulzu môže súvisieť aj s niektorými ochoreniami endokrinného systému, nervového systému, tráviacej a dýchacej sústavy. Vysoký pulz môže byť spôsobený nadmerným stresom, či emocionálnou záťažou. Hodnoty pulzu ovplyvňuje aj vek, teplota, telesná záťaž, fajčenie atď.
V prípade, že máte dlhodobo popisované ťažkosti, je potrebné opätovné lekárske vyšetrenie. Lekár Vás podrobne vyšetrí, vylúči iné ochorenia a nastaví vhodnú liečbu.
Prajem pekný zvyšok dňa.
S pozdravom
Mgr. Emma Halás Haluščíková